Deg yiwet n tesguri i tɣemsa deffir usmemmi-nnes, yenna-d uneɣlaf amenzu dakken aɣawas-a « d win ara yeǧǧen Zzayer ad taweḍ ɣer wakal n tɣellist yernu ad d-tesduqqes tadamsa-nnes d tsertit-nnes tanmettit deg wakk iswiren », ɣef wakken ay d-yerna, imi d aya ay d tanqiḍt n ubeddu i usekmem n wahil n uselway n tegduda, Abdelmadjid Tebboune.
Mass Benabderrahmane yemmuqqen ad as-yefk i uɣawas-a « tasekta ay yettṛaju seg-s uɣerman, acku nebɣa aɣerman ad as-d-yeqqel laman deg unabaḍ-nnes d tsuda ».
Deffir yiwen n uskasi n kuẓ n wussan, yettwasmemmi uɣawas-a s 318 n tuɣac ay ideɣren « ih ». Llant daɣ 65 n tuɣac deɣrent « uhu » seg gar 380 n yimazanen ay iḥedṛen. Tiɣimit-a yesselwi-tt uselway n Ugraw Aɣerfan Aɣelnaw, Ibrahim Boughali, s tihawt n yimaslaḍen n unabaḍ.
kab_Latn kab_Latn kab_Latn